**การศึกษาผลการเรียนรู้ของผู้เรียนและผลการสอนของครูผู้สอน**

**รายวิชาพลังงานและสิ่งแวดล้อม รหัสวิชา 2001-1003**

**ภาคเรียนที่ 2 ปีการศึกษา 2560**

**โดยการใช้ชุดกิจกรรมการศึกษาสภาพแวดล้อมในชุมชน**

**เพื่อการอนุรักษ์พลังงานและสิ่งแวดล้อม**

**โดย บานชื่น วีระวัฒนานนท์**

**ตำแหน่ง ครู วิทยฐานะ ชำนาญการพิเศษ**

**วุฒิการศึกษา ครุศาสตร์มหาบัณฑิต (การสอนสังคมศึกษา)**

**สังกัด แผนกวิชาสามัญ วิทยาลัยอาชีวศึกษาอุตรดิตถ์**

**จังหวัดอุตรดิตถ์**

**สำนักงานคณะกรรมการการอาชีวศึกษา**

**กระทรวงศึกษาธิการ**

การวิจัยเรื่อง การศึกษาผลการเรียนรู้ของผู้เรียนและผลการสอนของครูผู้สอน รายวิชาพลังงานและ

สิ่งแวดล้อม รหัสวิชา 2001-1003 ภาคเรียนที่ 2 ปีการศึกษา 2559 โดยการใช้

ชุดกิจกรรมการศึกษาสภาพแวดล้อมในชุมชนเพื่อการอนุรักษ์พลังงานและสิ่งแวดล้อม

ปีการศึกษา ภาคเรียนที่ 2 ปีการศึกษา 2560

ผู้วิจัย นางบานชื่น วีระวัฒนานนท์ ตำแหน่ง ครู คศ. 3 วิทยาลัยอาชีวศึกษาอุตรดิตถ์

**บทคัดย่อ**

การวิจัยในชั้นเรียนเรื่อง การศึกษาผลการเรียนรู้ของผู้เรียนและผลการสอนของครูผู้สอน รายวิชาพลังงานและสิ่งแวดล้อม รหัสวิชา 2001-1003 ภาคเรียนที่ 2 ปีการศึกษา 2560 โดยการใช้ชุดกิจกรรมการศึกษาสภาพแวดล้อมในชุมชนเพื่อการอนุรักษ์พลังงานและสิ่งแวดล้อม มีวัตถุประสงค์ดังนี้ 1) เพื่อศึกษาผลการเรียนรู้ด้านพุทธิพิสัย ทักษะพิสัย และจิตพิสัย ของผู้เรียนที่เรียนรายวิชาพลังงานกับสิ่งแวดล้อม

รหัสวิชา 2001-1003 2) เพื่อศึกษาคุณภาพการสอนของครูผู้สอนรายวิชาพลังงานกับสิ่งแวดล้อม รหัสวิชา 2001-1003 3) เพื่อศึกษาความพึงพอใจของผู้เรียนที่มีต่อการจัดการเรียนการสอนของครูผู้สอนรายวิชา พลังงานกับสิ่งแวดล้อม รหัสวิชา 2001-1003 กลุ่มตัวอย่างประชากรที่ใช้ในการวิจัยครั้งนี้ เป็นนักเรียนระดับชั้นประกาศนียบัตรวิชาชีพ ปีที่ 1 สาขางานการบัญชี และสาขางานคอมพิวเตอร์กราฟิกอาร์ต จำนวนทั้งสิ้น 154 คน ที่เรียนรายวิชาพลังงานกับสิ่งแวดล้อม รหัสวิชา 2001-1003 ภาคเรียนที่ 2 ปีการศึกษา 2560 เครื่องมือที่ใช้ในการวิจัยมีดังนี้ 1) แผนการเรียนรู้รายวิชาพลังงานกับสิ่งแวดล้อม รหัสวิชา 2001-1003 2) ชุดกิจกรรมการศึกษาสภาพแวดล้อมในชุมชนเพื่อการอนุรักษ์พลังงานและสิ่งแวดล้อม

3) แบบประเมินผลการปฏิบัติกิจกรรม 4) แบบทดสอบวัดผลสัมฤทธิ์ทางการเรียน 5) แบบประเมิน

ความพึงพอใจ สถิติที่ใช้ในการวิเคราะห์ข้อมูล ประกอบด้วย ค่าความถี่ (Frequency : f) ค่าร้อยละ (Percentage : %) ค่าเฉลี่ย (Mean : ) ค่าส่วนเบี่ยงเบนมาตรฐาน (Standard Deviation : S.D.) และค่าสัมประสิทธิ์การกระจาย (Coefficient of Variation : C.V.) ผลการวิจัยพบว่า

1. ผลการเรียนรู้ด้านพุทธิพิสัย ทักษะพิสัย และจิตพิสัย ของผู้เรียนที่เรียนรายวิชาพลังงานและสิ่งแวดล้อม รหัสวิชา 2001-1003 ในภาคเรียนที่ 2 ปีการศึกษา 2560 มีดังนี้

1.1 ผลการศึกษาผลการเรียนรู้ของผู้เรียน ด้านพุทธิพิสัย ทักษะพิสัย และจิตพิสัย พบว่า คะแนนด้านพุทธิพิสัยโดยภาพรวม มีค่า = 26.03 ค่า S.D. = 0.83 จากคะแนนเต็ม 45 คะแนน คิดเป็นร้อยละ 65.08 คะแนนด้านทักษะพิสัยโดยภาพรวม มีค่า = 28.15 ค่า S.D. = 1.85 จากคะแนนเต็ม 35 คะแนน คิดเป็นร้อยละ 70.37 คะแนนด้านจิตพิสัยโดยภาพรวม มีค่า = 18.21 ค่า S.D. = 1.24 จาก

คะแนนเต็ม 20 คะแนน คิดเป็นร้อยละ 91.04 และเมื่อเปรียบเทียบผลการเรียนรู้ของผู้เรียนทั้ง 3 ด้านแล้ว พบว่า ด้านจิตพิสัยมีค่าร้อยละของคะแนนเฉลี่ยสูงสุด (ร้อยละ 91.04) รองลงมาเป็นด้านทักษะพิสัย

(ร้อยละ 70.37) และ ด้านพุทธิพิสัย (ร้อยละ 65.08) ตามลำดับ

1.2 ผลการประเมินระดับผลการเรียนของผู้เรียนที่เรียนพลังงานและสิ่งแวดล้อม รหัสวิชา

2001-1003 ในภาคเรียนที่ 2 ปีการศึกษา 2560 จากผู้เรียนทั้งหมดจำนวน 154 คน ผ่านเกณฑ์การประเมินผลการเรียนทุกคน โดยมีผลการเรียนอยู่ในระดับ 4 มากที่สุด (42 คน = 27.27 %) รองลงมาเป็น

ระดับ 3 (38 คน = 24.68 %) ระดับ 3.5 (27 คน = 17.53 %) ระดับ 2.5 (25 คน = 16.23 %) ระดับ 2 (9 คน = 5.84 %) ระดับ 1.5 (9 คน = 5.84 %) และ ระดับ 1 (4 คน = 2.60 %) ตามลำดับ

เมื่อพิจารณาผลการเรียนของผู้เรียนที่มีผลการเรียนตั้งแต่ ระดับ 3 – ระดับ 4 พบว่า

มีจำนวน 107 คน คิดเป็นร้อยละ 69.48 และเมื่อพิจารณาผลการเรียนของผู้เรียนที่มีผลการเรียนตั้งแต่ระดับ 2 ขึ้นไป พบว่า มีจำนวนทั้งสิ้น 141 คน คิดเป็นร้อยละ 91.56 ส่วนผลการเรียนระดับ 1 นั้น มีเพียงจำนวน 4 คน คิดเป็นร้อยละ 2.60 เท่านั้น

2. ผลการศึกษาคุณภาพการสอนของครูผู้สอน รายวิชาพลังงานและสิ่งแวดล้อม รหัสวิชา

2001-1003 ภาคเรียนที่ 2 ปีการศึกษา 2559 พบว่า

การศึกษาคุณภาพการสอนของครูผู้สอน โดยการพิจารณาจากคะแนนที่เป็นค่าสัมประสิทธิ์

การกระจาย(C.V.) ของคะแนนเฉลี่ย ซึ่งเป็นผลการเรียนรู้ของผู้เรียนทั้ง 3 ด้าน โดยภาพรวมแล้ว พบว่า

ค่าสัมประสิทธิ์การกระจาย (C.V.) ต่ำกว่า 10 % ทั้ง 3 ด้าน โดยด้านพุทธิพิสัยมีค่าสัมประสิทธิ์การกระจายต่ำสุด (C.V. = 3.18) รองลงมาเป็นด้านทักษะพิสัย (C.V. = 6.57) และ ด้านจิตพิสัย (C.V. = 6.84) ตามลำดับ ซึ่งแสดงว่า คุณภาพการสอนของครูผู้สอนอยู่ในระดับดี ทั้ง 3 ด้าน

3. ผลการศึกษาความพึงพอใจของผู้เรียนที่มีต่อการจัดการเรียนการสอนรายวิชาพลังงานและสิ่งแวดล้อม รหัสวิชา 2001-1003 ในภาคเรียนที่ 2 ปีการศึกษา 2557 พบว่า ผู้เรียนส่วนมากมีความพึงพอใจโดยภาพรวมอยู่ในระดับมากที่สุด (= 4.89, S.D.= 0.40)